108. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 751 της 6/16 Αυγ. 1980 (ΦΕΚ Α΄ 185) Περί τροποποιήσεως των Π.Δ. 21/1977, 237/ 1977, 996/1977 και 998/1977 ως προς το χρόνο υποβολής των δικαιολογητικών συμμετοχής των υποψηφίων σε διαγωνισμούς του Υπουργείου Εξωτερικών. Έχοντας υπόψη: 1.Τα άρθρ. 71, 75, 76, 77 και 78 του Νόμ. 419/ 1976 «Περί Οργανισμού του Υπουργείου Εξωτερικών». 2.Το άρθρ. 3 της Φ.010/357/ΑΣ 98 της 14/20 Μαΐου 1980 κοινής αποφάσεως του Πρωθυπουργού και του Υπουργού Εξωτερικών», (ΦΕΚ 488, τ.Β΄). 40.Α.θ.106-109 Προσωπικό 3.Την 631/1980 Γνωμοδότηση του Συμβουλίου της Επικρατείας, μετά από πρόταση του Α΄ Υφυπουργού Εξωτερικών, αποφασίζεται: Άρθρ.1.-Τα κατωτέρω δικαιολογητικά της συμμετοχής των υποψηφίων σε διαγωνισμούς του Υπουργείου Εξωτερικών υποβάλλονται από τους επιτυχόντες στη Γ1 Διεύθυνση Προσωπικού του Υπουργείου μέσα σε 20 ημέρας από την ανακοίνωση των αποτελεσμάτων: α)Το αναφερόμενο στο στοιχ. Β΄ της παρ. 1 του άρθρ. 2 του Π.Δ. 21 της 7/15 Ιαν. 1977, «Περί τρόπου διεξαγωγής διαγωνισμού προς πλήρωσιν θέσεων Διοικητικών Γραμματέων παρά τω Υπουργείω Εξωτερικών» (ΦΕΚ 13, τ.Α΄). β)Τα αναφερόμενα στο άρθρ. 7 του Π.Δ. 237 της 14/18 Μαρτ. 1977 «Περί καθορισμού των ειδικωτέρων ουσιαστικών και τυπικών προσόντων των Εμπειρογνωμόνων Β΄ τάξεως του Κλάδου Εμπειρογνωμόνων του Υπουργείου Εξωτερικών ως και περί της Επιτροπής τούτων», (ΦΕΚ 83, τ.Α΄). γ)Τα αναφερόμενα στα στοιχ. α΄, β΄, γ΄, δ΄, ε΄, ς΄, ζ΄, και η΄, της παρ. 2 του άρθρ. 3 του Π.Δ. 811 της 24.8/12.1977 «Περί του τρόπου διεξαγωγής διαγωνισμού προς πλήρωσιν θέσεων Γραμματέων παρά τη Ειδική Νομική Υπηρεσία του Υπουργείου Εξωτερικών», (ΦΕΚ 258, τ. Α΄). δ)Τα αναφερόμενα στα στοιχ. α΄, β΄, γ΄, δ΄, ε΄, ς΄ και η΄ της παρ. 2 του αρθρ. 3 του Π.Δ. 996/1977 «Περί του τρόπου διεξαγωγής διαγωνισμού προς πλήρωσιν θέσεων υπαλλήλων επί βαθμώ Γραμματέων ως Β΄ τάξεως του Διοικητικού Κλάδου Γενικών Καθηκόντων ως και περί μετατάξεως υπαλλήλων του Κλάδου Διοικητικών Γραμματέων εις τον Διοικητικόν Κλάδον Γενικών Καθηκόντων εν τω Υπουργείω Εξωτερικών», (ΦΕΚ 338, τ.Α΄). Άρθρ.2.-1.Ο υποψήφιος απαλλάσσεται της υποχρεώσεως υποβολής των δικαιολογητικών που αποδεικνύουν στοιχεία ή προσόντα του, εφ’ όσον αυτά αναγράφονται στην αστυνομική του ταυτότητα. 2.Στην περίπτωση αυτή ο υποψήφιος επιδεικνύει την αστυνομικήν του ταυτότητα στον αρμόδιο υπάλληλο της Διευθύνσεως Προσωπικού του Υπουργείου Εξωτερικών, ο οποίος βεβαιώνει πάνω στην αίτηση συμμετοχής στο διαγωνισμό την ύπαρξη αυτών των στοιχείων ή προσόντων. 